CELEX: 32021R0810
Language: hu
Date: 2021-05-20 00:00:00
Title: A Bizottság (EU) 2021/810 végrehajtási rendelete (2021. május 20.) az (EU) 2021/808 végrehajtási rendeletnek a 2002/657/EK határozat II. mellékletében felsorolt egyes anyagokra vonatkozó átmeneti rendelkezések tekintetében történő módosításáról (EGT-vonatkozású szöveg)

2021.5.21.   
               
               
                  HU
               
               
                  Az Európai Unió Hivatalos Lapja
               
               
                  L 180/112
               
            
         A BIZOTTSÁG (EU) 2021/810 VÉGREHAJTÁSI RENDELETE
         (2021. május 20.)
         az (EU) 2021/2021/808 végrehajtási rendeletnek a 2002/657/EK határozat II. mellékletében felsorolt egyes anyagokra vonatkozó átmeneti rendelkezések tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (1) (a hatósági ellenőrzésekről szóló rendelet) és különösen annak 34. cikke (6) bekezdésére,
         mivel:
         
                     (1)
                  
                  
                     Az (EU) 2021/2021/808 bizottsági végrehajtási rendelet (2) hatályon kívül helyezi többek között a 2002/657/EK bizottsági határozatot (3). Az említett határozat 4. cikke annak II. mellékletével összefüggésben meghatározza a bizonyos mátrixokban található klóramfenikol, nitrofurán metabolitok, medroxiprogeszteron-acetát és malachitzöld gyógyszerhatóanyagra vonatkozó minimálisan megkövetelt teljesítményszinteket.
                  
               
                     (2)
                  
                  
                     Az (EU) 2019/1871 bizottsági rendelet (4) 8. cikke átmeneti rendelkezéseket állapít meg a tiltott gyógyszerhatóanyagokra vonatkozó intézkedési referenciapontok tekintetében. A 2002/657/EK határozat II. mellékletében a klóramfenikol, a nitrofurán metabolitjai, valamint a malachitzöld és leuko-malachitzöld összesített mennyisége tekintetében megállapított minimálisan megkövetelt teljesítményszinteket kell 2022. november 27-ig intézkedési referenciapontként alkalmazni a harmadik országokból behozott, illetve az Unióban előállított állati eredetű élelmiszerek esetében.
                  
               
                     (3)
                  
                  
                     Az (EU) 2019/1871 rendelet 8. cikkében említett célokból ezért a 2002/657/EK határozat II. mellékletének 2022. november 27-ig továbbra is hatályban kell maradnia.
                  
               
                     (4)
                  
                  
                     A folytonosság fenntartása érdekében ezt a rendeletet ugyanattól az időponttól kell alkalmazni, mint az (EU) 2021/2021/808 végrehajtási rendeletet.
                  
               
                     (5)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2021/2021/808 végrehajtási rendelet 7. cikke helyébe a következő szöveg lép:
            
               
                  „7. cikk
                  Hatályon kívül helyezés és átmeneti intézkedések
                  A 2002/657/EK és a 98/179/EK határozat e rendelet hatálybalépésének napjától hatályát veszti.
                  Az e rendelet hatálybalépése előtt validált módszerekre azonban 2026. június 10-ig továbbra is a 2002/657/EK határozat I. mellékletének 2. és 3. pontjában meghatározott követelmények alkalmazandók.
                  Az (EU) 2019/1871 rendelet 8. cikke második bekezdésében említett célokból ezért a 2002/657/EK határozat II. mellékletét 2022. november 27-ig továbbra is alkalmazni kell.”
               
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. május 20-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 95., 2017.4.7., 1. o.
         
         
            (2)  A Bizottság (EU) 2021/2021/808 végrehajtási rendelete (2021. március 22.) az élelmiszer-termelő állatokon alkalmazott gyógyszerhatóanyagok maradékanyagaira vonatkozó analitikai módszerek elvégzéséről és az eredmények értelmezéséről, valamint az alkalmazandó mintavételi módszerekről és a 2002/657/EK és 98/179/EK határozatok hatályon kívül helyezéséről (lásd e Hivatalos Lap 84. oldalát).
         
            (3)  A Bizottság 2002/657/EK határozata (2002. augusztus 14.) a 96/23/EK tanácsi irányelvnek az analitikai módszerek elvégzése és az eredmények értelmezése tekintetében történő végrehajtásáról (HL L 221., 2002.8.17., 8. o.).
         
            (4)  A Bizottság (EU) 2019/1871 rendelete (2019. november 7.) az állati eredetű élelmiszerekben előforduló nem engedélyezett farmakológiai hatóanyagokra vonatkozó intézkedési referenciapontokról és a 2005/34/EK határozat hatályon kívül helyezéséről (HL L 289., 2019.11.8., 41. o.).